stanford-oval/wikipedia huggingface dataset:
קולמן דומינגו
קריירה > 2018–הווה: שחקן מבוסס

בשנת 2018, דומינגו השתתף בסרט "סיפורו של רחוב ביל" של הבמאי בארי ג'נקינס, עיבוד קולנועי לרומן של ג'יימס בולדווין מ-1974 באותו השם. בסרט הוא גילם את דמותו של ג'וזף ריברס, אביה של טיש. באותה שנה שיתף פעולה עם סם לוינסון בסרט הקומדיה השחורה "אומה רצחנית", בו גילם את מנהל בית הספר, טרל. בשנה שלאחר מכן, לוינסון ליהק את דומינגו לתפקיד חוזר בתור עלי, מכור לסמים בגמילה, בסדרת הדרמה של HBO, "אופוריה". בשנת 2020 זכה דומינגו לשבחים על תפקידו כקאטלר בעיבוד של נטפליקס למחזהו של אוגוסט וילסון "הבלוז של מא רייני", בכיכובם של ויולה דייוויס וצ'דוויק בוזמן. הוא גם זכה לתשומת לב על תפקידו בתור X, סרסור חסר רחמים, בסרט הפשע "זולה" בבימויה של ג'ניצה בראבו. על תפקידו כ-X, הוא היה מועמד לפרס אינדפנדנט ספיריט לשחקן המשנה הטוב ביותר. בשנת 2022, דומינגו זכה בפרס אמי לפריים טיים לשחקן האורח הטוב ביותר בסדרת דרמה על תפקידו ב"אופוריה".
דומינגו גילם את דמותו של פעיל זכויות האזרח ביירד רסטין בסרט "רסטין" משנת 2023 שהופק על ידי נטפליקס בבימויו של ג'ורג' סי. וולף. על הופעתו בסרט הוא היה מועמד לפרס האוסקר, פרס באפט"א, פרס גלובוס הזהב ופרס גילדת שחקני המסך לשחקן הטוב ביותר. מועמדותו לאוסקר הפכה אותו לאפרו-לטינו הראשון שמועמד לפרס אוסקר לשחקן הטוב ביותר, וכן לאדם ההומוסקסואל השני בהיסטוריה שמועמד לפרס אוסקר על תפקיד הומוסקסואל, לאחר איאן מקלן, והאמריקני ההומוסקסואל הגלוי הראשון שזכה למועמדות זו.
גם בשנת 2023, דומינגו הופיע בתור מיסטר בעיבוד המוזיקלי הקולנועי של "הצבע ארגמן" בבימויו של בליץ דה אמבסי. הסרט זכה לביקורות חיוביות ולמועמדות לפרס גילדת שחקני המסך על הביצוע הטוב ביותר של קאסט בסרט קולנוע. הוא גם דיבב את דמותו של באטמן, בפודקאסט המתוסרט של ספוטיפיי "The Riddler: Secrets in the Dark". דומינגו גילם את ג'ון וויטפילד בסרט "סינג סינג", שהוקרן לראשונה בפסטיבל הסרטים הבין-לאומי בטורונטו לשנת 2023, והופץ על ידי A24 בשנת 2024. בדצמבר 2024, דומינגו זכה בפרס השחקן הראשי הטוב ביותר בטקס פרסי גות'הם 2024 על תפקידו בסרט.
בשנת 2024 הוכרז כי דומינגו לוהק לתפקיד ג'ו ג'קסון בביוגרפיה המוזיקלית "מייקל" על חייו של הזמר מייקל ג'קסון. כמו כן, נודע כי דומינגו עתיד לביים ולככב בתפקיד הראשי בביוגרפיה לא-מוזיקלית על חייו של נט קינג קול, על פי תסריט שכתב יחד עם תסריטאי נוסף. בנובמבר 2024, דומינגו יגלם את הדמות מנסי דניאלס במותחן הפוליטי של נטפליקס, "הטירוף", בה הוא נאלץ להימלט לאחר שהוא מואשם ברצח. הסדרה כוללת שמונה פרקים ותעלה ב-28 בנובמבר 2024. דמותו של דומינגו, מנסי דניאלס, הוא יועץ פוליטי שהפך לפובליציסט בטלוויזיה, המנסה למצוא את דרכו מחדש בחיים.
פילמוגרפיה

| שנה> סרטים | שם> סרטים | דמות> סרטים | הערות> סרטים |
| --- | --- | --- | --- |
| 1995 | Timepiece | כריס |  |
| 1998 | Around the Fire | טרייס |  |
| 1999 | King of the Bingo Game | סוני |  |
| 1999 | פשע אמיתי | וולי קרטרייט |  |
| 2000 | Desi's Looking for a New Girl | מות'ר |  |
| 2003 | Kung Phooey! | רוי לי |  |
| 2006 | שקרים באפלה | מטופל |  |
| 2008 | נס בסנט אנה | לקוח דואר במערב הודו |  |
| 2012 | לינקולן | טוראי הרולד גרין |  |
| 2012 | קיץ ברד הוק | בלסינג רו |  |
| 2013 | הכל בוהק | נזומו |  |
| 2013 | 42 | לוסון באומן |  |
| 2013 | שיעור מוחות | מנחה גמר |  |
| 2013 | המשרת | פרדי פולוס |  |
| 2014 | 400 Boys | טלון |  |
| 2014 | מחוץ לזמן | מר אוילו |  |
| 2014 | סלמה | ראלף אברנתי |  |
| 2015 | Beautiful Something | דרו |  |
| 2016 | הולדתה של אומה | הרק טרנר |  |
| 2018 | אומה רצחנית | המנהל טורל |  |
| 2018 | הקרב הראשון | מאמן קסטיליה |  |
| 2018 | סיפורו של רחוב ביל | ג'וזף ריברס |  |
| 2019 | לוסי בשמיים | פרנק פקסטון |  |
| 2020 | זולה | X |  |
| 2020 | הבלוז של מא רייני | קאטלר |  |
| 2021 | ללא חרטה | הכומר ווסט |  |
| 2021 | משחקים באלוהים | האב דנבר |  |
| 2021 | קנדימן | וויליאם בורק |  |
| 2023 | רובוטריקים: עליית החיות | חד-קרן | דיבוב |
| 2023 | רובי נגד הזרם | ארתור גילמן | דיבוב |
| 2023 | רסטין | בייארד רוסטין |  |
| 2023 | סינג סינג | ג'ון "דיווין ג'י" ויטפילד |  זוכה פרס איגוד המבקרים האמריקני לשחקן הטוב ביותר  זוכה פרס סטלייט לשחקן הטוב ביותר בסרט קולנוע - דרמה  |
| 2023 | הצבע ארגמן | אלברט "מיסטר" ג'ונסון |  |
| 2024 | סעי בובה | צ'יף |  |
| 2025 | מייקל | ג'וזף ג'קסון |  |
| 2025 | שלב החשמל (אנ') | וולף | דיבוב |
| TBA | Dead Man's Wire | פרד |  |
טלוויזיה
| 1997 | נאש ברידג'ס | רג'י הראל | 4 פרקים |
| 1999 | נאש ברידג'ס | חסאם | 4 פרקים |
| 1999 | נאש ברידג'ס | דזמונד קנר | 4 פרקים |
| 2000 | נאש ברידג'ס | נגן חצוצרה | 4 פרקים |
| 2004 | חוק וסדר | רונלד גומר | פרק: "Hands Free" |
| 2006 | חוק וסדר: כוונה פלילית | סמל איב סיידס | 2 פרקים |
| 2006 | חוק וסדר: משפט וצדק | גאס | פרק: "Eros in the Upper Eighties" |
| 2008 | חוק וסדר | דוני | 2 פרקים |
| 2008–2010 | The Big Gay Sketch Show | דמויות שונות | 16 פרקים |
| 2009 | Great Performances | מר פרנקלין/מר. ונוס/ג'ופ | פרק: "Passing Strange" |
| 2010 | חוק וסדר: כוונה פלילית | אנדרה לנייר | 2 פרקים |
| 2015–2023 | אימת המתים המהלכים | ויקטור סטרנד | 75 פרקים כוכב אורח (עונה 1) דמות ראשית (עונה 2–עונה 8) |
| 2015 | הניק | ד"ר ראסל דניאלס | עונה 2 (דמות חוזרת) |
| 2016 | לוציפר | האב פרנק לורנס | פרק: "Priest Walks Into a Bar" |
| 2016 | הוראס ופיט | ד"ר אוורס | פרק: "Episode 8" |
| 2017 | טיימלס | בס ריבס | פרק: "The Murder of Jesse James" |
| 2017 | בוג'ק הורסמן | אדי השפירית | דיבוב; פרק: "The Old Sugarman Place" |
| 2017 | מיילס מהמחר | סמבר |  |
| 2018 | אבא אמריקאי | סטיילס | דיבוב; פרק: "(You Gotta) Strike for Your Right" |
| 2019–הווה | אופוריה | עלי | דמות חוזרת, 7 פרקים |
| 2020 | The Twilight Zone | קרל | פרק: "Downtime" |
| 2021 | Cinema Toast | ברינגטון | דיבוב; פרק: "Kiss, Marry, Kill" |
| 2023 | The Riddler: Secrets in the Dark | באטמן | פודקאסט; 7 פרקים |
| 2024 | הטירוף | מאנסי דניאלס | דמות ראשית |
| 2025 | הספיידרמן הידידותי מהשכונה | נורמן אוסבורן / הגובלין הירוק | דיבוב; 10 פרקים |
חייו האישיים

דומינגו הוא הומוסקסואל, והוא נשוי לראול דומינגו מאז 2014.
קיילור נבאס

קיילור אנטוניו נבאס גמבואה (בספרדית: Keylor Antonio Navas Gamboa; נולד ב-15 בדצמבר 1986) הוא כדורגלן קוסטה ריקני המשחק בעמדת השוער בניואל'ס אולד בויס.
קריירה

נבאס התחיל הקריירה שלו בדפורטיבו סאפריסה ב-6 בנובמבר 2005 ערך את הופעת הבכורה שלו במשחק ליגה נגד אסוסיאסיון דפורטיבה כרמליטה. בעונת 2008/2009 הפך לשוער הראשון של המועדון. עם סאפריסה זכה ב-6 אליפויות ובליגת האלופות של CONCACAF. ביולי 2010 חתם באלבסטה מהליגה השנייה בספרד. הוא היה שותף ב-36 משחקי ליגה, ובסיום העונה ירד עם הקבוצה לליגה השלישית. בתחילת 2011/2012 הושאל ללבאנטה לעונה אחת. את רוב העונה העביר כמחליף לגוסטבו מונואה ורק ב-13 במאי 2012 ערך את הופעת הבכורה שלו בניצחון 0–3 נגד אתלטיק בילבאו. לאחר עזיבתו של מונואה בקיץ 2012 חתם נבאס בלבאנטה והפך לשוער הראשון של המועדון.
בשנת 2003 השתתף נבאס עם נבחרת הנוער של קוסטה ריקה בגביע העולם בכדורגל עד גיל 17. באוגוסט 2006 זומן לראשונה לסגל הנבחרת, לקראת משחקי ידידות נגד אוסטריה ושווייץ, ולאחר שנתיים ערך את הופעת הבכורה שלו. הוא עלה עם נבחרתו לחצי גמר גביע הזהב 2009. נבאס זומן לסגל הנבחרת למונדיאל 2014, ובטורניר זה נקבע הישג השיא של הנבחרת, הגעה לרבע הגמר. לאחר הטורניר, בתחילת אוגוסט 2014, עבר נבאס לריאל מדריד תמורת דמי העברה בסך 10 מיליון יורו ששולמו ללבאנטה, והוא חתם בקבוצה על חוזה לשש שנים.
נבאס היה שותף לזכייתה של ריאל מדריד בליגת האלופות במשך שלוש עונות רצופות, בשנים 2015–2018.
ב-2 בספטמבר 2019 עבר נבאס לפריז סן-ז'רמן הצרפתית.
ב-31 בינואר 2023 הושאל נבאס לנוטינגהאם פורסט עד לסוף העונה.
נכלל בסגל הנבחרת לטורניר מונדיאל 2022.
ב-21 בינואר 2025 חתם בניואל'ס אולד בויס הארגנטינאית.
תארים

ליגת האלופות של CONCACAF‏: 2005, מקום שני 2008
ליגת העל של קוסטה ריקה: 2005/2006, 2006/2007, 2007 ארפטורה, 2008 קלאסורה, 2008 ארפטורה, 2010 קלאסורה
גביע העולם לקבוצות: מקום שלישי 2005
אליפות צרפת: 2019/2020, 2021/2022, 2023/2024
הגביע הצרפתי: 2019/2020, 2020/2021, 2023/2024
גביע הליגה הצרפתית: 2019/2020
הסופר קאפ הצרפתי: 2020, 2022
אליפות ספרד: 2016/2017
ליגת האלופות: 2015/2016, 2016/2017, 2017/2018
הסופר קאפ האירופי: 2014, 2016, 2017
אליפות העולם לקבוצות: 2014, 2016, 2017, 2018
הסופר קאפ הספרדי: 2017
שוער הטורניר - גביע הזהב 2009
שוער השנה של אופ"א - 2018
הערות שוליים

↑  עזב את ריאל מדריד: נבאס חתם בפאריס סן ז'רמן, באתר ONE‏, 2 בספטמבר 2019
↑  https://www.crhoy.com/deportes/oficial-los-26-jugadores-de-la-sele-para-la-copa-mundial-catar-2022/ באתר CRHoy, ‏ 3 בנובמבר 2022 (בספרדית)'"`UNIQ--templatestyles-0000000E-QINU`"'
| נבחרת קוסטה ריקה – מונדיאל 2014 |
| --- | --- | --- |
|  1 נבאס •  2 אקוסטה •  3 גונסאלס •  4 אומאנייה •  5 בורחס •  6 דוארטה •  7 בולאניוס •  8 מיריה •  9 קמפבל •  10 רואיס •   11 בראנטס •  12 פרנסיס • 13 גרנאדוס •  14 ברנס • 15 דיאס • 16 גמבואה • 17 טחדה • 18 פמברטון • 19 מילר • 20 קלבו • 21 אורניה • 22 קוברו • 23 קמברונרו • מאמן: פינטו |  1 נבאס •  2 אקוסטה •  3 גונסאלס •  4 אומאנייה •  5 בורחס •  6 דוארטה •  7 בולאניוס •  8 מיריה •  9 קמפבל •  10 רואיס •   11 בראנטס •  12 פרנסיס • 13 גרנאדוס •  14 ברנס • 15 דיאס • 16 גמבואה • 17 טחדה • 18 פמברטון • 19 מילר • 20 קלבו • 21 אורניה • 22 קוברו • 23 קמברונרו • מאמן: פינטו | קוסטה ריקה |
| נבחרת קוסטה ריקה – מונדיאל 2018 |
| --- | --- | --- |
|  1 נבאס •  2 אקוסטה •  3 גונסאלס •  4 סמית' •  5 בורחס •  6 דוארטה •  7 בולאניוס •  8 אוביידו •  9 קולינדרס •  10 רואיס •   11 ונגאס •  12 קמפבל • 13 ולאס •  14 אזופייפה • 15 קלבו • 16 גמבואה • 17 טחדה • 18 פמברטון • 19 ווטסון • 20 גוזמן • 21 אורניה • 22 מטריטה • 23 מוריירה • מאמן: רמירס |  1 נבאס •  2 אקוסטה •  3 גונסאלס •  4 סמית' •  5 בורחס •  6 דוארטה •  7 בולאניוס •  8 אוביידו •  9 קולינדרס •  10 רואיס •   11 ונגאס •  12 קמפבל • 13 ולאס •  14 אזופייפה • 15 קלבו • 16 גמבואה • 17 טחדה • 18 פמברטון • 19 ווטסון • 20 גוזמן • 21 אורניה • 22 מטריטה • 23 מוריירה • מאמן: רמירס | קוסטה ריקה |
| נבחרת קוסטה ריקה – מונדיאל 2022 |
| --- | --- | --- |
|  1 נבאס •  2 צ'אקון •  3 ורגאס •  4 פולר •  5 בורחס •  6 דוארטה •  7 קונטררס •  8 אוביידו •  9 בנט •  10 רואיס •   11 ונגאס •  12 קמפבל • 13 טורס •  14 סאלאס • 15 קלבו • 16 מרטינס • 17 טחדה • 18 אלברדו • 19 ווטסון • 20 אגילרה • 21 לופס • 22 מטאריטה • 23 סקיירה • 24 וילסון • 25 הרננדס • 26 סאמורה • מאמן: סוארס |  1 נבאס •  2 צ'אקון •  3 ורגאס •  4 פולר •  5 בורחס •  6 דוארטה •  7 קונטררס •  8 אוביידו •  9 בנט •  10 רואיס •   11 ונגאס •  12 קמפבל • 13 טורס •  14 סאלאס • 15 קלבו • 16 מרטינס • 17 טחדה • 18 אלברדו • 19 ווטסון • 20 אגילרה • 21 לופס • 22 מטאריטה • 23 סקיירה • 24 וילסון • 25 הרננדס • 26 סאמורה • מאמן: סוארס | קוסטה ריקה |
אד קווין

| --- | --- |

 לידה:  26 בפברואר 1968 (בן 57) ברקלי, ארצות הברית 
 מדינה:  ארצות הברית 
 תקופת הפעילות:  מ-1999 
 מקום לימודים:  אוניברסיטת קליפורניה בברקלי  Saint Mary's College High School 
 פרופיל ב-IMDb
 
אד קווין (באנגלית: Ed Quinn; נולד ב-26 בפברואר 1968) הוא שחקן אמריקאי.
ביוגרפיה

קווין נולד בברקלי שבקליפורניה, הוא סיים תואר ראשון בחוג להיסטוריה באוניברסיטת קליפורניה בברקלי. במהלך לימודיו באוניברסיטה הוא היה חבר באחווה, הוא גם שיחק רוגבי.
הוא עבד כדוגמן בפריז, ברצלונה ומילאנו ולקח חלק ביותר מ-35 פרסומות בינלאומיות. כשחזר לארצות הברית, החל לשחק את תפקיד פין, מדריך החתירה בסדרה "Young Americans", המהווה ספין אוף של הסדרה "דוסון קריק". לאחר מכן הופיע בסדרות "ג'ק וג'יל" ו-"CSI: ניו יורק" ומ-2006 ועד 2008 גילם את ד"ר ניית'ן סטארק בסדרה "אאוריקה".
קווין שיחק בסרט ההמשך של הסרט "גברים בחלל" וב-2011 יצא לאקרנים סרט האימה "The Caller" בו השתתף גם כן.
בשנת 2019 החל לגלם את נשיא ארצות הברית האנטר פרנקלין בדרמה הפוליטית "The Oval" של רשת BET.
בשנת 2024 גילם את הבלש וואלאס במותחן הפעולה "Guns & Moses".
אביגייל ברסלין

| --- | --- |

ברסלין, 2015
 לידה:  14 באפריל 1996 (בת 28) ניו יורק, ניו יורק, ארצות הברית
 שם לידה:  Abigail Kathleen Breslin 
 מדינה:  ארצות הברית ארצות הברית
 תקופת הפעילות:  מ-2002
 פרסים והוקרה:  פרס גילדת שחקני המסך 
 פרופיל ב-IMDb
 
ברסלין, 2007
אביגייל קת'לין ברסלין (באנגלית: Abigail Kathleen Breslin; נולדה ב-14 באפריל 1996) היא שחקנית קולנוע אמריקאית. על תפקידה בסרט "מיס סנשיין הקטנה" משנת 2006 קיבלה מועמדות לפרס אוסקר לשחקנית המשנה הטובה ביותר והפכה לאחת הצעירות שעשו זאת.
ביוגרפיה

ברסלין נולדה בניו יורק למשפחה ממוצא בריטי בעיקרה, אם כי סבתה מצד אביה הייתה יהודייה ומכך גם אביה יהודי. אימה קים (לבית וולש), מנהלת את הקריירה של בתה ואביה מייקל ברסלין הוא איש מחשבים. לה שני אחים גדולים, ראיין וספנסר ברסלין (אנ') שגם הוא שחקן. ברסלין קרויה על שמה של אביגייל אדמס, אשתו של נשיא ארצות הברית השני ג'ון אדמס. האחים לבית ברסלין מתגוררים בבית המשפחה שבניו יורק.
אביה, מייקל, מת ב-26 בפברואר 2021 מסיבוכים הקשורים ל-COVID-19.
קריירה

ברסלין התחילה את קריירת המשחק שלה בגיל 3 כאשר השתתפה בפרסומת לרשת הצעצועים "טויס אר אס". בגיל 6 שיחקה לראשונה בסרט קולנוע, במותחן המסתורין של מ. נייט שאמלאן "סיינס". בסרט גילמה ברסלין את בתו של הכומר גרהאם הס.
בשנת 2004 שיחקה את דמותה של שרה דייוויס בדרמה הרומנטית "המהפך של הלן" של הבמאי גארי מרשל. בשנת 2005 השתתפה בפרק של "הלוחשת לרוחות" בתור שרה, חברתה לכיתה של מלינדה והרוח הראשונה שהיא ראתה.
בשנת 2006 שיחקה ברסלין בדרמה הקומית "מיס סנשיין הקטנה", בסרט גילמה ברסלין את דמותה של אוליב הובר ילדה קטנה עם אובססיה גדולה. אוליב חולמת לזכות בתחרות הילדה החמודה ביותר בארצות הברית. על תפקידה הייתה ברסלין בת ה-10 מועמדת לפרס אוסקר לשחקנית המשנה הטובה ביותר אחת השחקניות הצעירות ביותר שהיו מועמדות לפרס זה, בנוסף, הייתה ברסלין מועמדת לפרס באפט"א.
ב-2007 שיחקה ברסלין בקומדיה הרומנטית "אהבה בתפריט". ב-2008 שיחקה בקומדיה "בטוח, אולי" ובקומדיית ההרפתקאות "האי של נים".
בשנת 2009 שיחקה ברסלין בדרמה המבוססת על הרומן "שומרת אחותי", בסרט גילמה ברסלין את דמותה הספרותית של אנה פיטצג'רלד, נערה מתבגרת אשר תובעת את הוריה על מנת לקבל את הזכות לעשות בגופה כרצונה ולעזור לאחותה קייט, החולה בלוקמיה מגיל שנתיים. באותה שנה שיחקה בקומדיה השחורה "ברוכים הבאים לזומבילנד".
בשנת 2011 שיחקה ברסלין בסרט "סילבסטר בניו יורק". בשנת 2013 יצא הסרט "הקריאה" ובו שיחקה ברסלין את קייסי וולסון, נערה שנחטפת ובמהלך כל הסרט מדברת עם מוקדנית מוקד החירום ג'ורדן טרנר (האלי ברי).
בשנת 2015 שיחקה במותחן "הנערה הסופית" בתפקיד ראשי. החל מאותה שנה החלה להשתתף בסדרת האימה "מלכות הצעקה" כשחקנית ראשית בשם שאנל מספר 5, חברת אחווה KKT ושפוטה של שאנל. בנוסף, כיכבה בסרט האימה "מגי" לצד ארנולד שוורצנגר, שגילם את אביה.
חיים אישיים

באפריל 2017, ברסלין אמרה בראיון שבן זוג לשעבר אנס אותה, ומאז היא מאובחנת בהפרעת דחק פוסט-טראומטית. היא הסבירה כי לא דיווחה על האונס באותה עת כי היא "הייתה בהלם מוחלט ובהכחשה מוחלטת" ו"חששה שלא יאמינו לה" מצד המשטרה, ושדאגה מפני פעולת נקם מצד התוקף.
ב-23 בפברואר 2022 התארסה ברסלין לאירה קוניאנסקי, בן זוגה בחמש השנים האחרונות.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | סיינס | בו הנס |  |
| 2004 | המהפך של הלן | שרה דייוויס |  |
| 2004 | יומני הנסיכה 2: אירוסין מלכותיים | קרולינה |  |
| 2004 | קין | קירה בדיק |  |
| 2004 | צ'סטאנט: גיבור סנטרל פארק | ריי |  |
| 2006 | אייר באדיז | רוז באד | דיבוב |
| 2006 | מיס סנשיין הקטנה | אוליב הובר |  |
| 2006 | המתנה המושלמת | אמילי רוז |  |
| 2006 | סנטה במשרה חלקית 3 | טריש |  |
| 2007 | אהבה בתפריט | זואי ארמסטרונג |  |
| 2008 | בטוח, אולי | מיה הייז |  |
| 2008 | האי של נים | נים רוסו |  |
| 2008 | קיט קיטרדג': נערה אמריקאית | קיט קיטרדג' |  |
| 2009 | שומרת אחותי | אנה פיצג'רלד |  |
| 2009 | ברוכים הבאים לזומבילנד | ליטל רוק |  |
| 2010 | קוונטום קווסט | ג'ינה | דיבוב |
| 2010 | ג'אני ג'ונס | ג'אני ג'ונס |  |
| 2011 | רנגו | פרסיליה | דיבוב |
| 2011 | סילבסטר בניו יורק | היילי דויל |  |
| 2012 | זמביזיה | זואי | דיבוב |
| 2013 | Haunter | ליסה |  |
| 2013 | הקריאה | קייסי וולסון |  |
| 2013 | אוגוסט: מחוז אוסייג' | ג'ין פורדהאם |  |
| 2013 | המשחק של אנדר | ולנטיין וויג'ין |  |
| 2014 | דם זדוני | האנה לי |  |
| 2014 | אחיות מושלמות | סנדרה אנדרסון |  |
| 2015 | מגי | מגי ווגל |  |
| 2015 | נערת סיום | ורוניקה |  |
| 2016 | Fear, Inc. | ג'ניפר |  |
| 2017 | פריק שואו | לינט |  |
| 2017 | Yamasong: March of the Hollows | נאני | דיבוב |
| 2019 | זומבילנד: ירייה כפולה | ליטל רוק |  |
| 2021 | מים שקטים | אליסון בייקר |  |
| 2022 | Slayers | ג'ולס |  |
| 2023 | Magda | מגדה | סרט קצר |
| 2023 | Miranda's Victim | טריש וייר |  |
| 2024 | Classified | קייסי ווקר |  |
| TBA | Canyon of the Dead | אן מורו לינדברג (אנ') |  |
| TBA | Saturday at the Starlight | טבית'ה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2002 | אחיות או לא להיות | ג'וזי | פרק: "The Teddy Bear" |
| 2002 | האק | קיילה אדמס | פרק: "Domestic Disturbance" |
| 2004 | חוק וסדר: מדור מיוחד | פטי ברנסון | פרק: "Birthright" |
| 2004 | NCIS | סנדי ווטסון | פרק: "See No Evil" |
| 2005 | תוכנית משפחתית | ניקול | סרט טלוויזיה של הולמרק |
| 2006 | הלוחשת לרוחות | שרה אפלוויט | פרק: "Melinda's First Ghost" |
| 2006 | האנטומיה של גריי | מייגן קלובר | פרק: "Sometimes a Fantasy" |
| 2016-2015 | מלכות הצעקה | ליבי פאטני / שאנל #5 | תפקיד ראשי (2 עונות); 23 פרקים |
| 2017 | ריקוד מושחת | פרנסיס "בייבי" האוסמן | סרט טלוויזיה של ABC |
| 2022 | Daniel X: Genesis | מייזי | פודקאסט; 4 פרקים |
| 2023 | נאשמים | אזמה ברואר | פרק: "Esme's Story" |
| TBA | The Cannibals' | סיילם מגנוטי | סדרת טלוויזיה עתידית |
הולט מק'קלני

| --- | --- |
אין תמונה חופשית
 לידה:  3 בספטמבר 1963 (בן 61) ניו יורק, ארצות הברית 
 מדינה:  ארצות הברית ארצות הברית
 תקופת הפעילות:  מ-1986 
 מקום לימודים:  Creighton Preparatory School 
 http://www.holtmccallany.net
 פרופיל ב-IMDb
 
הולט מק'קלני (באנגלית: Holt McCallany; נולד ב-3 בספטמבר 1963) הוא שחקן אמריקאי, הידוע בעיקר בשל גילום דמותו של סוכן ה-FBI ביל טנץ' בסדרת הטלוויזיה "מיינד האנטר". בנוסף, הופיע מק'קלני בתפקידים ראשיים ומשניים במספר רב של סדרות טלוויזיה וסרטים, כולל "מועדון קרב", "שומר טינה" "סמטת הסיוטים" ו"המתאבקים".
ביוגרפיה

הולט מק'קלני נולד בניו יורק להורים שעבדו בתחום התיאטרון. אמו, ג'ולי וילסון (1924–2015), הייתה זמרת ושחקנית אמריקאית, שנחשבה ל"מלכת הקברט". אביו, מייקל מק'קלני (1924–2000), היה שחקן ומפיק אירי, הידוע בעיקר בזכות הפקת המחזה האוטוביוגרפי "Borstal Boy" מאת ברנדן ביהן, שזכה בפרס טוני.
מק'קלני נשלח בגיל צעיר לאירלנד עם אחיו, כדי לקבל חינוך קלאסי. הוא למד בבית הספר הלאומי בהאוות', אך לאחר גירושי הוריו, חזר לארצות הברית. מאוחר יותר למד בפריז באקדמיה האמריקאית לאמנות בפריז (Paris American Academy), ולאחר מכן תיאטרון ב-"L'École Marcel Marceau" וב-"L'École Jacques Lecoq". מק'קלני גם למד בקיץ אחד שייקספיר באוניברסיטת אוקספורד.
ביוגרפיה > קריירה

קריירת המשחק של מק'קלני החלה כאשר התקבל לעבודה כשחקן מתלמד בפסטיבל השייקספירי של האגמים הגדולים בקליבלנד, אוהיו. לאחר מכן חזר לניו יורק, שם שימש כמחליף בהפקה בברודוויי של המחזה "Biloxi Blues". מק'קלני החל לקבל תפקידים קטנים בסרטים כמו "Casualties of War", "הנוסע השמיני 3", "Creepshow 2" וסדרות טלוויזיה כמו "CSI: Miami" ו"מחשבות פליליות".
במהלך השנים, שיחק מק'קלני בתפקידים שונים במספר רב של סרטים, כולל "מועדון קרב", "שלושת המלכים", "אלפא דוג" ו"הבחור המושלם". בשנת 2010, השתתף בסרט "המפסידנים" של האחים וורנר המבוסס על הנובלה הגרפית של DC Comics.
בשנת 2011, כיכב ב־14 פרקים בסדרת הטלוויזיה "Lights Out" של רשת FX, שם גילם מתאגרף מזדקן בשם פטריק "לייטס" לארי.
משנת 2017 עד 2019, שיחק בשתי עונותיה של סדרת המקור של נטפליקס, "מיינד האנטר" שבוימה על ידי דייוויד פינצ'ר, שם גילם את דמותו של סוכן ה-FBI ביל טנץ'. תפקיד זה זיכה אותו בהכרה רחבה.
בשנת 2022 החל לשחק בדרמה המשפטית "61st Street" ברשת AMC. העונה השנייה עלתה ברשת The CW ב-22 ביולי 2024.
בשנת 2024 שיחק בעונה השלישית של הסדרה "סנגור במבחן".
בשנת 2025 גילם את שר ההגנה ברנשטיין בסרט "משימה בלתי אפשרית: חשבון סופי", השמיני בזיכיון משימה בלתי אפשרית. באותה שנה שיחק בסרט מותחן הפעולה "החובבן" (אנ') בתור מור.
הערות שוליים

↑  Holden, Stephen (6 באפריל 2015). "Julie Wilson, Sultry Cabaret Legend and Actress, Dies at 90". The New York Times. נבדק ב-11 ביולי 2016. {{cite news}}:  (עזרה)
↑  Kelly, Aoife (22 באוקטובר 2017). "Mindhunter star Holt McCallany on channelling his late Irish father for role in hit new Netflix series". Irish Independent (באנגלית). נבדק ב-2017-11-05. {{cite news}}:  (עזרה)
↑  "Biography". Holt McCallany.net. נבדק ב-1 בנובמבר 2019. {{cite web}}:  (עזרה)
| --- | --- |
בקרת זהויות :  NLI: 987007361298405171  BnF: cb142052611 (data)  GND: 1061646270  ISNI: 0000 0001 1459 8451  LCCN: no2006099784  NKC: xx0272490  VIAF: 12516611   WorldCat (עם VIAF): 12516611
סוקרנו

סוּקַרְנוֹ (באינדונזית: Soekarno או Sukarno‏; 6 ביוני 1901 – 21 ביוני 1970) היה מדינאי אינדונזי, נשיאה הראשון של רפובליקת אינדונזיה משנת 1945 ועד להדחתו בשנת 1967. סוקרנו היה ממייסדי המפלגה הלאומית האינדונזית, הכריז על עצמאותה של אינדונזיה מהשלטון ההולנדי, והיה מראשי המאבק בהולנדים בניסיונם לחזור ולהשתלט על המדינה בשנים 1945–1949. אף שאת תקופת נשיאותו של סוקרנו ליוו אקורדים צורמים, ובסופה הוא הודח על ידי הגנרל סוהארטו, דמותו נחרתה בתודעה הלאומית של העם האינדונזי כאב המייסד של הרפובליקה וכאבי האומה.
סוקרנו נולד ב-6 ביוני 1901 בסורביה, בירתה של ג'אווה המזרחית, לאב אריסטוקרט, מורה בבית ספר יסודי. בעת השלמת לימודיו פגש את חאג' עמר ש'עיד (קרי במאלאית "האג'י עומאר סעיד") ובקצור בתעתיק מהכתיב הלטיני: ה. ו. ס. צ'וקרואמינוטו מי שייסד את "סריכאת אסלאם" – קואופרטיב סוחרי הבד והבטיק של ג'אווה, שהיה גם הבעלים של האכסניה, בה התגורר בעת לימודיו וגם אביה של סיתי אותארי אשתו הראשונה של סוקרנו.
העימות בין הולנד ליפן הקיסרית על השליטה באינדונזיה במלחמת העולם השנייה, הביא להיחלשות שתי המעצמות ולהתחזקות התנועות שתבעו עצמאות, בהובלת סוקרנו. לאחר כניעת היפנים, הכריז סוקרנו ב-17 באוגוסט 1945 על עצמאותה של אינדונזיה וסוקרנו היה לנשיא. סוקרנו הוביל קו של השתחררות מהקולוניאליזם בלי שימוש בכח, אל מול מתנגדים שדרשו פעילות אלימה. בהתאם לקו זה, קרא סוקרנו לברית המועצות, ארצות הברית וסין לשלוח כוחות לסייע לאינדונזים נגד הבריטים. בתחילת 1950 עם קבלת העצמאות של אינדונזיה, הוכרה נשיאותו של סוקרנו על ידי מדינות העולם. סוקרנו קידם ממשל חילוני באינדונזיה הריבונית בהתאם לאידיאל של התנועה הלאומית.
כבר ב-1950 החליף סוקרנו את המשטר הפדרטיבי ברפובליקה ריכוזית, ובשנים הבאות גברו נטיותיו הרודניות ובקידום אידאולוגיית הנאסאקום. במדיניות החוץ התקרב סוקרנו לסין וברית המועצות, יזם מלחמה שנייה נגד הולנד שבה נצחה אינדונזיה, בשנת 1962, ו"עימות" כושל ביותר שנועד למנוע את הקמת מלזיה בשנים 1962–1966 בו הובסה אינדונזיה על ידי כמה ממדינות חבר העמים הבריטי. כלפי פנים ניסה להשליט את התרבות הג'אווית על המיעוטים שביקשו אוטונומיה. בשנים 1959 עד 1965 החיל סוקרנו על המדינה משטר אוטוריטרי שכונה "דמוקרטיה מודרכת". כמו כן, הוא שינה את מדיניות החוץ של אינדונזיה כך שהיא הפכה למדינה בלתי מזדהה. משבר ביחסי אינדונזיה-מלזיה הוביל למעבר חיילים את הגבול ולפרישה זמנית של אינדונזיה מהאו"ם. פריצתה של מלחמה אזורית כוללת נעצרה רק בעקבות פריצת מלחמת האזרחים באינדונזיה. מקורו בפיצול בתוך הצבא האינדונזי בין מחנה השמאל, אשר הזדהה עם המפלגה הקומוניסטית של אינדונזיה (PKI) בה תמך סוקרנו, לבין מחנה הימין שנתמך מבחוץ על ידי ארצות הברית, שהחלה לראות בהתקרבות סוקרנו לקומוניסטים איום לאינטרסים שלה באזור. לאחר ניסיון הפיכה קומוניסטי ב-30 בספטמבר 1965, השתלט הצבא, בפיקוד הגנרל סוהארטו, על המדינה כשהוא מדכא באכזריות את המרד הקומוניסטי.
על אף נסיונותיו של סוקרנו לחזק מחדש את מעמדו הפוליטי, הוא נאלץ ב-11 במרץ 1966 להעביר סמכויות פוליטיות וצבאיות חשובות לסוהארטו, שבאותו זמן כבר היה בתפקידו הרשמי מפקד כוחות היבשה של אינדונזיה. ב-11 במרץ 1967 הודיע סוהארטו – בתמיכת המערב – על הדחתו של סוקרנו, ואספת המחוקקים העממית הזמנית (MPRS) אישרה את מינוי סוהארטו לנשיא בפועל. האחרון נותר בתפקידו עד להתפטרותו בשנת 1998. סוקרנו הפך לנתון במעצר בית בבית הנופש שלו בבוגור, עד מותו בשנת 1970 בגיל 69. בתו, מגוואטי סוקרנופוטרי, הייתה הנשיאה החמישית של אינדונזיה.
אטימולוגיה של שמו

מקור השם סוקרנו נובע מהקידומת בסנסקריט (सु; סו) שפירושה "טוב" בשילוב עם שמו של הגיבור המיתולוגי קרנה מהאפוס ההינדואי מַהָאבְּהָארַטַה. סוקרנו, כרבים אחרים בעולם המוסלמי באותה העת, לא היה בעל שם משפחה אך היה לו שם שני, אחמד (באינדונזית נכתב Achmad). סוקרנו לעיתים זכור באינדונזיה לפי הכינוי בונג קרנו, שמשמעו "האח/חבר קרנו". שמו המקורי, בעת לידתו, היה קוּסְנוֹ סוֹרוֹדהַרְדְּג'וֹ (Kusno Sosrodihardjo). סוֹרוֹדהַרְדְּג'וֹ הוא שם המשפחה מבית אביו וקוּסְנוֹ הוא שמו הפרטי.